Peter Faber (Auteur)

De Peter "Péiter" Faber, gebuer de 7. Februar 1900 zu Eech, a gestuerwen den 30. Oktober 1975 an der Stad Lëtzebuerg,Germaine Goetzinger: "Peter Faber" op autorenlexikon.lu.] war e lëtzebuergesche Schrëftsteller, Chansonnier, Kabarettist a Kritiker.

Vu Beruff war hie Beamte bei der Arbed-Verkafsfilial Columeta. Do huet hien de Poutty Stein kennegeléiert, mat deem hien zesumme Cabaretsowender organiséiert huet. De Péiter Faber huet, dacks ënnert dem Pseudonym Moltonaso (deen e sech wéinst senger markanter Nues ginn huet), Chansonstexter geschriwwen, an d'Musek dozou (oder och zu den Texter vun Aneren, ë. a. vill vum Poutty Stein), komponéiert. Hien huet och Stécker op der Bün virgedroen, war Pianist, Fotograf a Musekskritiker."Péiter Faber" an der RTL-Serie iwwer Satiriker a Kaberetisten, op rtl.lu, 27.08.2015 - 08:15.

Ausserdeem war hie Member vun der Dictionnaireskommissioun an am Scoutissem aktiv, fir déi en notamment déi bekannt Lidder Héich de Bockel vu Gepäck a Fei Leit ginn zu Fouss... geschriwwen huet.

Wierk
 Peter Faber: Erzählungen. Vorgestellt und kommentiert von Rob Zeimet. Miersch: CNL, 2015 (Neioplo; d'Buch koum fir d'éischt 1939 am Verlag L.N.B. (Luxemburger Nachrichtenbüro) eraus.)

Kuckt och
Lëscht vu lëtzebuergesche Schrëftsteller

 Um Spaweck 
 Georges Urwald: "Zum 50. Todesjahr von Peter Faber, Freund und Wegbegleiter von Poutty Stein." bnl.public.lu, 03.03.2025.

Kategorie:Gebuer 1900
Kategorie:Gestuerwen 1975
Kategorie:Lëtzebuergesch Auteuren
Kategorie:Kabarettisten
Kategorie:Lëtzebuergesch Museker